**Jan Železný** [jann ž'eleznii]ⓘ (sündinud 16. juunil 1966 Mladá Boleslavis) on endine Tšehhi kergejõustiklane (odaviskaja), kolmekordne olümpiavõitja (1992, 1996, 2000) ja kolmekordne maailmameister (1993, 1995, 2001). Maailmarekordi omanik tulemusega **98.48** (25. mai 1996 Jenas). 2000. aastal valiti IAAF-i aasta sportlaseks. Üldiselt peetakse teda kõigi aegade parimaks odaviskajaks.[*viide?*] Železný lõpetas tippsportlase karjääri 2006. aasta septembris Mladá Boleslavi staadionil, kus ta ka alustas oma karjääri.

Olümpiavõitjaks tuli Železný 1992. aastal Barcelonas, 1996. aastal Atlantas ja 2000. aastal Sydneys. Maailmameistriks tuli ta 1993. aasta Stuttgardis, 1995. aastal Göteborgis ja 2001. aastal Edmontonis. Lisaks võitis ta olümpiamängude hõbemedal 1988. aastal Seoulis, kaks pronksmedalit 1987. aasta MM-ilt Roomas ja 1999. aasta MM-ilt Sevillas. Euroopa meistrivõistlustelt on ta võitnud kaks pronksmedalit: 1994. aastal Helsingis ja 2006. aastal Göteborgis.

Tšehhoslovakkia lagunemise järel esindas Železný Tšehhi Vabariiki. Tema nimel on seni kehtiv maailmarekord 98.48, mille ta viskas 25. mail 1996 Jenas Saksamaal. Železný saja parema viske keskmine tulemus on 90,71 meetrit. 2006. aasta kergejõustiku Euroopa meistrivõistlustel tegi ta üle 40-aastaste maailmarekordiks 85.92, mis oli väärt pronksmedalit.

Karjääri jooksul olid Železný põhilised konkurendid Steve Backley, Seppo Räty, Aki Parviainen, Boris Henry ja Sergei Makarov. Teda tunti kui väga tugeva närvikavaga sportlast, sageli tõusis ta väga tagasihoidlikust seisust võistluste käigus võitjaks. Tema trump võistlusel oli see, et ta ei kaotanud kunagi eneseusku.

Jan Železný tegutseb praegu ROK-is sportlaskomisjoni liikmena.

Saavutused
----------

###  Olümpiamängudel

* 1988 Lõuna-Korea Seoul
	+ Hõbe hõbemedal **84.12**
* 1992 Hispaania Barcelona
	+ Kuld **olümpiavõitja 89.66**
* 1996 Ameerika Ühendriigid Atlanta
	+ Kuld **olümpiavõitja 88.16**
* 2000 Austraalia Sydney
	+ Kuld **olümpiavõitja 90.17**

### Maailmameistrivõistlustel

* 1987 Itaalia Rooma
	+ Pronks pronksmedal **82.20**
* 1993 Saksamaa Stuttgart
	+ Kuld **maailmameister 85.98**
* 1995 Rootsi Göteborg
	+ Kuld **maailmameister 89.58**
* 1999 Hispaania Sevilla
	+ Pronks pronksmedal **87.67**
* 2001 Kanada Edmonton
	+ Kuld**maailmameister 92.80**

### Euroopa meistrivõistlustel

* 2002 Saksamaa München
	+ Pronks pronksmedal **82.44**
* 2006 Rootsi Göteborg
	+ Pronks pronksmedal **85.92**

### Muud võistlused

* 1992 1. koht **88.26** IAAF World Cup (25. september La Habana)
* 1993 1. koht **88.28** IAAF/Mobil Grand Prix finaal (10. august London)
* 1995 1. koht **92.28** IAAF/Mobil Grand Prix finaal (9. september Monaco)
* 1997 1. koht **89.58** IAAF Grand Prix finaal (13. september Fukuoka)
* 1999 2. koht **87.71** IAAF Grand Prix finaal (11. september München)
* 2001 1. koht **88.98** IAAF Grand Prix finaal (9. september Melbourne)
* 2003 2. koht **84.33** IAAF World Cup finaal (14. september Monaco)

Isiklikku
---------

Jan Železný oli tippsportlasena 185 cm pikk ja kaalus 86 kg.[*küsitav*] Ta on abielus. Kuulub Praha Dukla klubisse ja treenib Jaroslav Brabeci juhendamisel. Hobideks on kalandus, golf ja hea veini joomine. Kooliaastatel mängis jalgpalli, jäähokit ja käsipalli. Kümne aasta jooksul 1991–2001 võitis 135 võistlusest 106. Jan Železný on 34 korda visanud oda üle 90 meetri.

Välislingid
-----------

* Jan Železný Rahvusvahelise Kergejõustikuliidu kodulehel (inglise) Muuda Vikiandmetes

| * v
* r
Meeste odaviske olümpiavõitjad |
| --- |
| 
1908: Eric Lemming • 1912: Eric Lemming • 1920: Jonni Myyrä • 1924: Jonni Myyrä • 1928: Erik Lundqvist • 1932: Matti Järvinen • 1936: Gerhard Stöck • 1948: Tapio Rautavaara • 1952: Cy Young • 1956: Egil Danielsen • 1960: Viktor Tsõbulenko • 1964: Pauli Nevala • 1968: Jānis Lūsis • 1972: Klaus Wolfermann • 1976: Miklós Németh • 1980: Dainis Kūla • 1984: Arto Härkönen • 1988: Tapio Korjus • 1992: Jan Železný • 1996: Jan Železný • 2000: Jan Železný • 2004: Andreas Thorkildsen • 2008: Andreas Thorkildsen • 2012: Keshorn Walcott • 2016: Thomas Röhler • 2020: Neeraj Chopra |

| * v
* r
Meeste odaviske maailmameistrid |
| --- |
| 
1983: Detlef Michel • 1987: Seppo Räty • 1991: Kimmo Kinnunen • 1993: Jan Železný • 1995: Jan Železný • 1997: Marius Corbett • 1999: Aki Parviainen • 2001: Jan Železný • 2003: Sergei Makarov • 2005: Andrus Värnik • 2007: Tero Pitkämäki • 2009: Andreas Thorkildsen • 2011: Matthias de Zordo • 2013: Vítězslav Veselý • 2015: Julius Yego • 2017: Johannes Vetter • 2019: Anderson Peters • 2022: Anderson Peters • 2023: Neeraj Chopra |